ᱱᱮᱞᱞᱳᱨ ᱦᱚᱱᱚᱛ

ᱱᱮᱞᱞᱳᱨ ᱦᱚᱱᱚᱛ (ᱚᱯᱷᱤᱥᱤᱭᱟᱞᱤ: Sri Potti Sriramulu Nellore district) ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱟᱱᱫᱷᱨᱚ ᱟᱲᱮ ᱮᱞᱮᱠᱟ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒,᱙᱖᱖,᱐᱘᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱯᱱᱟ ᱢᱩᱸᱫᱽ ᱠᱷᱚᱱ ᱒᱙ᱹ᱐᱗% ᱦᱚᱲ ᱫᱚ ᱥᱚᱦᱚᱨ ᱱᱟᱜᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱮᱞᱞᱳᱨ ᱱᱟᱜᱟᱨ ᱫᱚ ᱱᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ  ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱰ ᱨᱮ ᱵᱚᱝᱜᱚ ᱫᱚᱨᱭᱟ, ᱮᱛᱚᱢ ᱥᱮᱦᱮᱫ ᱨᱮ ᱯᱨᱚᱠᱟᱥᱚᱢ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮ ᱪᱤᱛᱛᱩᱨ ᱦᱚᱱᱚᱛ ᱢᱮᱱᱟᱜᱼᱟ ᱾

ᱪᱷᱟᱹᱴᱭᱟᱹᱨ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱱᱮᱞᱞᱳᱨ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱞᱟᱦᱟ ᱛᱮ ᱵᱤᱠᱨᱚᱢ ᱥᱤᱢᱦᱟᱯᱩᱨᱤ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱑᱓ ᱥᱟᱭᱟᱫ ᱦᱟᱹᱵᱤᱡ ᱫᱚ, ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱱᱮᱞᱳᱨ ᱠᱚ ᱧᱩᱢ ᱞᱮᱫ ᱛᱟᱦᱮᱸᱫ ᱾ ᱥᱛᱷᱚᱲᱚ ᱯᱩᱨᱟᱬ ᱢᱤᱫ ᱠᱟᱛᱷᱟ ᱞᱮᱠᱟᱛᱮ ᱢᱤᱫ ᱞᱤᱝᱜᱚᱢ (ᱥᱤᱵᱽ ᱫᱷᱤᱨᱤ) ᱛᱟᱦᱮᱸ ᱠᱟᱱᱟ ᱢᱤᱫ ᱢᱮᱨᱟᱞ (ᱛᱮᱞᱩᱜᱩ ᱺ ᱱᱮᱞᱞᱤ) ᱫᱟᱨᱮ ᱞᱟᱛᱟᱨ ᱨᱮ ᱾ ᱚᱱᱟ ᱴᱷᱟᱶ ᱫᱚ ᱛᱟᱭᱚᱢ ᱛᱮ ᱱᱮᱞᱞᱤ-ᱳᱨᱩ (ᱱᱮᱞᱞᱤ= ᱫᱟᱨᱮ ᱧᱩᱛᱩᱢ ᱟᱨ ᱳᱨᱩ=ᱴᱷᱟᱶ) ᱟᱨ ᱚᱱᱟ ᱛᱟᱭᱚᱢ ᱱᱚᱛᱚᱜ ᱫᱚ ᱱᱮᱞᱞᱳᱨ ᱟᱠᱟᱱᱟ ᱾  ᱟᱱᱰᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱚᱨᱠᱟᱨ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱥᱨᱤ ᱯᱚᱴᱴᱤ ᱥᱨᱤ ᱨᱟᱢᱩᱞᱩ ᱵᱮᱞᱳᱨ ᱦᱚᱱᱚᱛ ᱧᱩᱛᱩᱢ ᱛᱮᱭ ᱪᱷᱟᱹᱴᱭᱟᱹᱨ ᱟᱹᱨᱩ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱢᱤᱫ ᱯᱷᱩᱨᱜᱟᱹᱨ ᱵᱤᱨ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫ ᱩᱱᱤ ᱫᱚ ᱛᱮᱞᱩᱜᱩ ᱦᱚᱲ ᱠᱚ ᱞᱟᱹᱜᱤᱫ ᱢᱤᱫ ᱮᱴᱟᱜ ᱯᱚᱱᱚᱛ ᱵᱮᱱᱟᱣ ᱚᱪᱚ ᱠᱚ ᱠᱷᱟᱹᱛᱤᱨ ᱨᱮᱸᱜᱮᱡ ᱨᱮᱦᱬᱟ ᱨᱮ ᱫᱩᱲᱩᱵ ᱠᱟᱛᱮ ᱜᱚᱡ ᱞᱮᱱ ᱛᱟᱦᱮᱸᱫ ᱾

 ᱰᱮᱢᱚᱜᱨᱟᱯᱷᱤᱠ 
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱮᱞᱳᱨ ᱦᱚᱱᱚᱛ ᱨᱮ ᱒,᱙᱖᱖,᱐᱘᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱟᱨᱢᱮᱱᱤᱭᱟ ᱫᱤᱥᱚᱢ  ᱟᱨ ᱵᱟᱥ US ᱯᱚᱱᱚᱛ ᱨᱮᱱᱟᱜ ᱢᱤᱥᱤᱥᱤᱯᱤ ᱨᱤᱱ ᱦᱚᱲ ᱞᱮᱠᱷᱟ ᱥᱟᱶ ᱥᱩᱨᱥᱩᱯᱩᱨ ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱯᱚᱱᱚᱛ ᱢᱩᱸᱫᱽ ᱠᱷᱚᱱ ᱑᱒᱖ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱒᱐᱐᱑ -᱒᱐᱑᱑ ᱥᱟᱞᱮ ᱨᱮ ᱦᱚᱲ ᱵᱟᱹᱰ ᱫᱚᱨ ᱫᱚ ᱑᱑ᱹ᱑᱕% ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱙᱘᱖ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱮᱠᱤᱛ ᱫᱚᱨ ᱫᱚ ᱖᱙ᱹ᱑᱕% ᱢᱮᱱᱟᱜᱼᱟ ᱾ 

ᱱᱚᱶᱟ ᱦᱚᱱᱚᱛ ᱨᱮ ᱒᱙,᱖᱖,᱐᱘᱒ ᱦᱚᱲ ᱢᱮᱱᱟᱜ ᱠᱚ ᱢᱩᱸᱫ ᱨᱮ ᱒᱒ᱹ᱔᱕% ᱫᱚ ᱥᱚᱦᱚᱨ ᱱᱟᱜᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱛᱮᱞᱩᱜᱩ ᱯᱟᱹᱨᱥᱤ ᱫᱚ ᱱᱚᱶᱟ ᱦᱚᱱᱚᱛ ᱨᱮ ᱵᱟᱹᱲᱛᱤ ᱠᱟᱛᱮ ᱠᱚ ᱨᱚᱲ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ